Diari Oficial de la Generalitat Valenciana


Sumari del DOGV 1130, del 28-08-1989 (1989/814978)

ORDRE de 25 de juliol de 1989, de la Conselleria de Cultura, Educació i Ciència, per la qual es convoca un concurs públic per a premiar projectes de creació de cooperatives fets per professorat i alumnat de Formació Professional, Educació Permanent de Persones Adultes i Escoles d'Arts i Oficis.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/07/25/(1)/dof/vci/html**

### Dades del document

Número de DOGV
:   1130

Data del DOGV
:   28-08-1989

Secció del DOGV
:   DISPOSICIONS GENERALS

Número del document
:   1989/814978


Data del document
:   25-07-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de juliol de 1989, de la Conselleria de Cultura, Educació i Ciència, per la qual es convoca un concurs públic per a premiar projectes de creació de cooperatives fets per professorat i alumnat de Formació Professional, Educació Permanent de Persones Adultes i Escoles d'Arts i Oficis.  
Dins del Programa Transició de l?Escola a la Vida Activa hi ha una activitat, desplegada en distints països de la CEE en els últims anys, que il·lusiona i motiva els/les jóvens: és el foment del cooperativisme juvenil, que s?està plantejant com un mitjà de generar ocupació. Els/les jóvens estan estimant la fórmula cooperativa com una alternativa a la desocupació i també com una forma de superar l'actual sistema de relacions laborals establertes.  
Això implica que el cooperativisme juvenil es plantege com un tipus de cooperativisme diferent. A més a més, cal parlar de la incorporació de la joventut a empreses cooperatives, ja en funcionament, o bé de cooperatives formades totalment, o almenys de forma majoritària, per jóvens.  
D'altra banda, els centres de Formació no poden limitar l'acció d'inserció professional a possibilitar experiències de treball real per als jóvens. Cal prendre una posició més activa i fomentar entre els/les estudiants la iniciativa empresarial per tal d'iniciar experiències cooperatives, com una forma més solidària i participativa i, d'aquesta manera, que els/les jóvens solucionen les seues situacions de dificultat d'accés al món del treball.  
En virtut de les facultades conferides en l'article 35.e) de la Llei 5/1983, de 30 de desembre del Govern Valencià,  
ORDENE:  
Primer  
Convocar el I Concurs de Projectes de Creació de Cooperatives, d'acord amb les bases de l'annex d'aquesta ordre, amb caràcter de concurs públic al qual es poden presentar grups de professorat i alumnat de Formació Professional, Educació de persones adultes i Escoles d?Arts i Oficis, de l?àmbit de la Comunitat Valenciana.  
Segon  
Aprovar les bases que regiran el concurs de projectes de creació de cooperatives incloses en l'annex.  
Tercer  
S'estableixen dotze premis de 500.000 PTA cada un. L?import dels premis a què fa referència la present ordre són consignats en la línia de subvenció 404/000/89 del capítol IV del programa 422.30 de despeses de l?exercici pressupostari 1989.  
Quart  
Aquesta ordre entrarà en vigor a l?endemà de la publicació en el Diari Oficial de la Generalitat Valenciana.  
Cinqué  
Autoritzar a la Direcció General de Centres i Promoció Educativa per a desplegar la present ordre.  
València, 25 de juliol de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Primer  
L?objectiu del present concurs és fomentar l?esperit cooperatiu, la iniciativa i la creativitat emprenedora de l'alumnat i professorat de Formació Professional, Educació de persones adultes i Escoles d'Arts i Oficis.  
Segon  
Els projectes de creació de cooperatives s'hauran de presentar per grups d'alumnes de F.P., EPA i EE.AA.00. no superiors a set. Els equips estaran coordinats per un /una o més professors. Els treballs presentats seran inèdits i no podran haver estat premiats, amb anterioritat, en concursos semblants.  
Tercer  
L?import dels premis es lliurarà a la persona que expressament hi conste com a responsable.  
Quart  
Per a participar en el concurs cal estar matriculat en un centre públic o privat concertat de Formació Professional de segon grau, d'EPA, d'Escoles d?Arts i Oficis o en alguns dels mòduls professionals de la Reforma dels Ensenyaments Mitjans de la Comunitat Valenciana. En el cas dels coordinadors, es requereix ser professor/a en actiu d'un centre públic o privat concertat de Formació Professional, EPA o Escoles d?Arts i Oficis. També s'hi podran presentar equips formats per membres de dos o més centres.  
Cinqué  
Els treballs que opten pel concurs, adreçats a la Direcció General de Centres i Promoció Educativa de la conselleria de Cultura, Educació i Ciència es presentaran per exemplar duplicat en els Serveis Territorials de Cultura i Educació corresponents, o a través de qualsevol de les formes establertes en la l'article 66 de la Llei de Procediment Administratiu i portaran, adjunta, la documentació següent:  
a) La certificació de la Direcció del centre acreditativa que els/les concursants hi presten serveis, estan matriculats en el centre o ho han estat durant els cursos 1987/88 ó 1988/89. Si un dels coordinadors és el/la director/a del centre, la certificació l?haurà d?expedir el director territorial de Cultura, Educació i Ciència corresponent.  
b) Descripció del projecte, que haurà d'incloure, almenys, els apartats següents:  
1. Procés de creació de la cooperativa.  
2. Tipus de cooperativa elegida, amb explicació de les raons.  
3. Negoci o activitat que desplegarà la cooperativa.  
4. Anàlisi de l?entorn del centre, amb els trets més significatius de la cooperativa.  
5. Estudi econòmic i de viabilitat amb indicació dels fons de finançament.  
6. Descripció del producte o servei que prestarà la cooperativa i raonament pel qual ha estat escollit.  
7. Justificació de l?ubicació de la cooperativa. Situació actual del mercat i perspectives de futur.  
8. Recursos naturals o industrials de l?entorn que s'utilitzaran.  
Sisé  
Els treballs tindran una extensió mínima de trenta folis i un màxim de cinquanta, escrits a màquina i a doble espai.  
Es presentarà un resum del projecte amb una extensió de 2 folis.  
Seté  
Els treballs es podran presentar indistintament en valencià o castellà.  
Vuité  
El termini de presentació de projectes de creació de cooperatives que opten pel concurs que es convoca per la present ordre finalitza el dia 31 de març de 1990.  
Nové  
La valoració i concessió dels premis del concurs de creació de cooperatives es realitzarà a proposta d'un jurat integrat per les persones següents:  
- President.- El director general de Centres i Promoció Educativa.  
- Vice-president.- El cap del Servei de Programes d'Alumnes que farà de president en absència d'aquest.  
- Vocals.- Un/a representant de l?IMPIVA nomenat pel seu president.  
Un/a representant de la Cambra de Comerç Indústria i Navegació, nomenat pel seu president.  
Un/a representant de la Direcció General de Cooperació i Ocupació, nomenat pel seu director general.  
Tres representants del moviment cooperatiu nomenats pel Consell Superior del Cooperativisme Valencià.  
Un/a representant de la Federació de Cooperatives de Crèdit de la Comunitat Valenciana, nomenat pel seu president.  
Un/a representant de la Direcció General d'Ordenació i Innovació Educativa, nomenat pel seu director general.  
Un /a representant de la Direcció General de Joventut, nomenat pel seu director general.  
Un/a representant de l?ICAV, nomenat pel seu director.  
Un/a representant de la Diputació Provincial de València, nomenat pel seu president.  
El responsable del Programa Transició de l?Escola a la Vida Activa, que farà de secretari.  
Deu  
El jurat emetrà el seu vot d'acord amb els criteris següents:  
- Grau d'adequació del projecte de cooperativa a l?entorn econòmico-social.  
- Innovació en l'aplicació de la fórmula cooperativa.  
- Creativitat de la idea de negoci o activitat.  
- Viabilitat societària i econòmica de la cooperativa.  
- Facilitat de realització de la cooperativa per un grup de joves menors de vint-i-cinc anys.  
- Implicació en l?inici de l?experiència cooperativa dels distints components de la comunitat educativa i de l?entorn del centre.  
- Proporcionalitat per sexes.  
Onze  
La inspecció educativa corresponent emetrà un informe sobre els projectes presentats de manera que el jurat tinga dades objectives per a la seua valoració.  
Dotze  
El jurat decidirà la concessió dels premis del concurs que es publicarà en els mitjans ordinaris de difusió mi es comunicarà a les persones interessades.  
Tretze  
Els treballs seleccionats quedaran en propietat de la Conselleria de Cultura, Educació i Ciència que en podrà fer ús i publicar-los, si s'escau.  
Catorze  
Els components dels equips premiats que desitgen posar en marxa el projecte de cooperativa, comptaran amb la col·laboració de la Direcció General de Centres i Promoció Educativa, la qual els facilitarà els contactes necessaris amb aquelles institucions públiques i privades que tinguen programes d'actuació en el camp de la creació de cooperatives i, en especial, les de tipus juvenil.  
Quinze  
Els projectes presentats al concurs i que no siguen premiats disposaran de sis mesos per a ser retirats de la Direcció General de Centres i Promoció Educativa. Passat aquest termini els treballs s'arxivaran.


Còpia Permalink ELI